Ο **Ματ Γουώλς**, γεννημένος στις 2 Δεκεμβρίου 1982 στο Χόλαντ της Πενσυλβάνια, είναι Αμερικανός πρώην καλαθοσφαιριστής, ο οποίος αγωνιζόταν στη θέση του σούτινγκ γκαρντ.

Βιογραφία
---------

Ο Γουώλς φοίτησε με υποτροφία στο πανεπιστήμιο της Φλόριντα, όπου αγωνίστηκε από το 2002 ως το 2005. Έπαιξε σε 92 αγώνες με μέσους όρους 14,1 πόντων, 4,4 ριμπάουντ και 3,0 ασίστ. Χωρίς να γίνει ντραφτ για το ΝΒΑ, υπέγραψε στους Μαϊάμι Χιτ, με τους οποίους αγωνίστηκε σε μόλις δύο αγώνες πριν αφεθεί ελεύθερος στις 18 Νοεμβρίου 2005. Δύο μήνες αργότερα, συμφώνησε με τους Άρκανσας Ρίμρόκερς, με τους οποίους ολοκλήρωσε τη σεζόν στην NBA D-League.

Το φθινόπωρο του 2006, υπέγραψε στην Ολύμπια Λάρισας, με την οποία αγωνίστηκε σε 16 παιχνίδια για το πρωτάθλημα της Α1, σκοράροντας 17,8 πόντους ανά αγώνα. Συνέχισε στη Μανρέσα, με την οποία αγωνίστηκε σε 18 ματς, πριν μετακομίσει στη Γαλλία και τη Σαρλερουά, όπου παρέμεινε και για τη σεζόν 2008-09. Συνολικά, έπαιξε με τη γαλλική ομάδα σε 38 παιχνίδια με μέσο 10,9 πόντων και 3,8 ριμπάουντ.

Για τo 2009-10, συμφώνησε με τη σλοβενική Ολύμπια Λουμπλιάνας, από την οποία αποχώρησε τον Φεβρουάριο του 2010 για να συνεχίσει στον Άρη. Με τους "κίτρινους" αγωνίστηκε σε δέκα αγώνες πρωταθλήματος, πετυχαίνοντας 138 πόντους και μαζεύοντας 78 ριμπάουντ.

Την επόμενη χρονιά, συμφώνησε με τη γαλλική Βιλερμπάν, με την οποία κατέλαβε την ενδέκατη θέση του πρωταθλήματος. Το 2011-12, φόρεσε τη φανέλα της Μούρθια, με την οποία αγωνίστηκε σε μόλις έξι αγώνες πριν συνεχίσει στη Σάσκι Μπασκόνια για άλλα τέσσερα παιχνίδια και ολοκληρώσει τη χρονιά στην Ουκρανία και την Αζοβμάς.

Το 2012-13, επέστρεψε στη Σαρλερουά και ολοκλήρωσε τη χρονιά στην Μπάμπεργκ από τη Γερμανία. Τον Αύγουστο του 2013, συμφώνησε με τη Βίρτους Μπολόνια για δύο χρόνια, αλλά μετά το τέλος της σεζόν 2013-14 αφέθηκε ελεύθερος και υπέγραψε στην τούρκικη Εσκισεχίρ.

Στις 24 Σεπτεμβρίου 2015, ο Γουώλς ανακοίνωσε την αποχώρηση του από την ενεργό δράση, σε ηλικία 33 ετών.

Παραπομπές
----------

1. ↑  Matt Walsh Stats | College Basketball at Sports-Reference
2. ↑  Arkansas RimRockers v Austin Toros
3. ↑  «Πήρε τον Ματ Ουόλς - Ολύμπια Λ. - SPORT 24». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 2 Νοεμβρίου 2015.
4. ↑  «El alero Matt Walsh cierra la plantilla del Ricoh Manresa para la ACB 07-08». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 2 Νοεμβρίου 2015.
5. ↑  Union Olimpija tabs sharpshooter Matt Walsh
6. ↑  «Ανακοινώθηκε ο Ματ Γουόλς - Άρης - SPORT 24». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 2 Νοεμβρίου 2015.
7. ↑  «Στη Βιλερμπάν θα συνεχίσει την καριέρα του ο Ματ Γουόλς». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 2 Νοεμβρίου 2015.
8. ↑  Matt Walsh inks in Spain with UCAM Murcia - Sportando
9. ↑  «Caja Laboral renueva al alero Matt Walsh hasta después de la Copa del Rey». Αρχειοθετήθηκε από το πρωτότυπο στις 7 Ιουλίου 2017. Ανακτήθηκε στις 2 Νοεμβρίου 2015.
10. ↑  Matt Walsh inks in Ukraine with Azovmash Mariupol
11. ↑  Spirou Charleroi, Walsh reunite - Latest - Welcome to Eurocup
12. ↑  «Herzlich willkommen, Matt Walsh! – brose baskets TV». Αρχειοθετήθηκε από το πρωτότυπο στις 17 Ιανουαρίου 2021. Ανακτήθηκε στις 2 Νοεμβρίου 2015.
13. ↑  Virtus Bologna officially signs Matt Walsh - Sportando
14. ↑  Edirne signs Matt Walsh
15. ↑  «Sportit.gr » Εγκατέλειψε ο «δικός» μας Ματ Γουόλς (pic, vid)». Αρχειοθετήθηκε από το πρωτότυπο στις 26 Σεπτεμβρίου 2015. Ανακτήθηκε στις 2 Νοεμβρίου 2015.

Πηγές
-----

* Matt Walsh NBA Stats | Basketball-Reference.com
* WALSH, MATT - Euroleague.net
* Matt Walsh Basketball Player Profile